คลังมั่นใจไทยได้ปรับเครดิตเพิ่ม
"กรณ์" จี้ "มูดี้ส์" เพิ่มเครดิตไทยอีก ฟุ้งเศรษฐกิจไทยเติบโตแข็งแกร่งเทียบได้ทุกประเทศในโลก
10 พ.ย. 2553

"กรณ์" จี้ "มูดี้ส์" เพิ่มเครดิตไทยอีก ฟุ้งเศรษฐกิจไทยเติบโตแข็งแกร่งเทียบได้ทุกประเทศในโลก
นายกรณ์ จาติกวณิช รมว.คลัง กล่าวว่า ที่ผ่านมา มูดี้ส์ สถาบันจัดอันดับความน่าเชื่อถือชั้นนำของโลก ได้มีการปรับเพิ่มอันดับเครดิตของไทยเพิ่มขึ้นระดับหนึ่ง จากเดิมที่เป็นมุมมองเชิงลบ โดยเป็นผลเนื่องมาจากการที่ปัญหาการเมืองภายในประเทศของไทยเริ่มเข้าสู่ภาวะปกติ ทำให้มูดี้ส์คลายความกังวลในประเด็นดังกล่าวไป
อย่างไรก็ดี จากภาวะเศรษฐกิจไทยที่ขยายตัวได้อย่างแข็งแกร่ง ก็น่าจะมีความเป็นไปได้ว่า อาจจะมีการปรับเพิ่มความน่าเชื่อถือให้กับประเทศไทยอีก 
"เศรษฐกิจที่แข็งแกร่งมากขึ้นของไทย ควรที่จะมีการทบทวนระดับความน่าเชื่อถือขึ้นอีกได้ เพราะไม่ว่าจะวัดความเข้มแข็งทางเศรษฐกิจด้วยดัชนีใด เทียบกับประเทศไหน ไทยเราก็เทียบได้หมด" นายกรณ์ กล่าว